ข่าวปั่น
โดย...ทีมข่าวการเงินโพสต์ทูเดย์
31 พ.ค. 2559

โดย...ทีมข่าวการเงินโพสต์ทูเดย์
แวดวงการเงินและอสังหา ริมทรัพย์พากันคอนเฟิร์มข่าวที่พูดต่อๆ กันมาว่า ธนาคารไทยพาณิชย์จะขายอาคารและที่ดินที่เป็นสำนักงานชิดลม ที่เคยเป็นสำนักงานใหญ่ของธนาคารมาก่อนที่จะย้ายไปที่รัชโยธิน
ที่คนสนใจมากเพราะที่ดินช่วงนั้นราคาสูงลิบลิ่ว เพราะด้านหนึ่งติดถนนเพชรบุรี อีกด้านติดถนนเพลินจิต ที่พุ่งออกไปช่วงหลังสวน แถมด้านหลังติดคลองแสนแสบอีกด้วย
อาคารนี้ปัจจุบันเป็นที่ตั้งของบริษัทในเครือธนาคารไทยพาณิชย์ทั้งหมด
ผู้บริหารธนาคารไทยพาณิชย์งงกับข่าวนี้ และไม่เชื่อว่าจะเป็นไปได้ เนื่องจากอาคารนี้นับเป็นสำนักงานที่เตรียมไว้ในแผนฉุกเฉิน หากสำนักงานรัชโยธินมีปัญหาทำงานไม่ได้ ก็สามารถอพยพพนักงานมาทำงานที่นี่ได้อย่างสะดวก เพราะมีสาธารณูปโภครองรับครบครัน
ไม่รู้ข่าวนี่จะเป็นข่าวปั่น ปั่นราคาหรือปั่นป่วนกันแน่ คริคริ